**ΠΑΡΑΓΡΑΦΟΣ**

**Η ΔΟΜΗ ΤΗΣ ΠΑΡΑΓΡΑΦΟΥ**

H **παράγραφος** είναι ένα ενιαίο κείμενο, με αρχή, ανάπτυξη και τέλος.

◗ Στην αρχή της παραγράφου εντοπίζουμε-γράφουμε το θέμα που αναλύεται παρακάτω σε προτάσεις.

◗ **Συνδέουμε τις προτάσεις στο εσωτερικό της παραγράφου με κατάλληλες συνδετικές λέξεις που**

**δηλώνουν επεξήγηση, παράδειγμα, συμπέρασμα, αντίθεση κτλ.**

◗ H μια παράγραφος πρέπει να ξεχωρίζει από την άλλη, γι' αυτό αφήνουμε **περιθώριο** στην αρχή κάθε

παραγράφου.

Κάθε παράγραφος οφείλει να περιέχει τα ακόλουθα μέρη:

**ΘΕΜΑΤΙΚΗ ΠΕΡΙΟΔΟΣ - ΠΡΟΛΟΓΟΣ :**Θα μιλήσει γενικά για αυτό που θα μας πει (μικρή εισαγωγή) **(Είναι η πρώτη προτασούλα της παραγράφου)**

**ΛΕΠΤΟΜΕΡΕΙΕΣ - ΚΥΡΙΟ ΘΕΜΑ :**Αναλύει αυτό για το οποίο μας μίλησε γενικά στον πρόλογο , μας δίνει περισσότερες πληροφορίες

**ΚΑΤΑΚΛΕΙΔΑ - ΕΠΙΛΟΓΟΣ: (Είναι η τελευταία προτασούλα της παραγράφου)**

μια ευχή , μια προτροπή , ένα συμπέρασμα  
η παράγραφος μπορεί και να μην έχει κατακλείδα!

**ΑΣΚΗΣΕΙΣ**

**Στις παρακάτω παραγράφους :**

**α) να βρείτε τη θεματική περίοδο, τις λεπτομέρειες και την κατακλείδα.**

**β) να βρείτε τις συνδετικές λεξούλες που ενώνουν τις προτάσεις μέσα στην παράγραφο**

1. Το πάρτι που οργανώσαμε με τόση φροντίδα ολόκληρο το καλοκαίρι κατέληξε σε πλήρη αποτυχία. Εγώ ήμουν πολύ κρυωμένος, η μύτη μου έσταζε και η φωνή μου μόλις που σχημάτιζε ένα δυσάρεστο ψίθυρο. **Επίσης** , η αδελφή μου έσπασε το χέρι της και έπρεπε να το έχει κρεμασμένο σε θηλιά. Με το ένα της χέρι λίγη βοήθεια μπορούσε να δώσει. Κατά τις έξι το απόγευμα βροντές και αστραπές τράνταζαν το διάστημα και στις επτά η βροχή είχε πια σχηματίσει χείμαρρους. **Έτσι**,πέντε από τα δέκα παιδιά, αγόρια και κορίτσια, που είχα καλέσει, δεν μπόρεσαν να έρθουν, γιατί η καταιγίδα πλημμύρισε τους δρόμους και ακινητοποίησε όλα σχεδόν τα λεωφορεία· **Αλλά** και όσα έφτασαν ήταν πολύ αργοπορημένα. Θαρρείς για να δοθεί η χαριστική βολή στο πάρτι μας, το παγωτό είχε λιώσει τόσο πολύ, ώστε θα ήταν ευκολότερο να το πιει κανείς παρά να δοκιμάσει να το φάει με το κουτάλι. Είχα **οπωσδήποτε** και άλλοτε αποτυχίες σε πάρτι, αλλά αυτή ξεπέρασε κάθε προηγούμενη.
2. Πράγματι μ’ αρέσουν πολύ τα παγωτά. **Έτσι** χτες το πρωί αμέσως μετά το πρωινό μου έφαγα ένα πελώριο χωνάκι βανίλιας από ζαχαροπλαστείο. **Αλλά** και στα διαλείμματα, ενώ οι άλλοι συμμαθητές μου στριμώχνονταν γύρω από τον τυροπιτά, εγώ καταβρόχθιζα τα παγωτά του. **Επίσης** το μεσημέρι, μετά το γεύμα, η κ. Μαίρη, που μένει στο επάνω διαμέρισμα της πολυκατοικίας μας, έφερε ένα τέταρτο σπιτίσιο παγωτό φράουλα. Έφαγα περίπου το μισό απ’ αυτό. Λίγο αργότερα σ’ ένα περίπτερο του πάρκου αγόρασα ένα από κείνα τα παγωτά ΕΒΓΑ, που έχουν απ’ έξω σοκολάτα και βανίλια από μέσα. **Έπειτα** ο Δημήτρης κι εγώ πήγαμε στη γιορτή της αδελφής του. Εκτός από την τούρτα των γενεθλίων η μητέρα του Δημήτρη μας πρόσφερε τρία είδη παγωτών για επιδόρπιο. Μπορούσα ν’ αρνηθώ το επιδόρπιό μου; Δεν μπορούσα. Όταν ήρθε η ώρα του δείπνου, θα μπορούσα να φάω κι άλλο παγωτό, αν τύχαινε να μου προσφέρει κανένας. Απ’ όλα αυτά φαίνεται λοιπόν ότι τα παγωτά είναι η αγαπημένη μου λιχουδιά.

3. Η λαχτάρα μου να δω τους γονείς μου και τα αδέλφια μου ήταν μεγάλη. **Γι' αυτό** και μόλις μπήκαμε στο σταθμό, πήδησα από το τρένο, πριν αυτό σταματήσει καλά καλά. **Πρώτα** ήρθε κοντά μου και με αγκάλιασε η μικρότερη αδελφή μου. **Ύστερα** ήρθαν και οι άλλοι. **Στο τέλος** με πλησίασε η μάνα μου, με έσφιξε με όλη της τη δύναμη στην αγκαλιά της και με φιλούσε. 'Όταν πέρασαν **όμως** οι πρώτες στιγμές και ξεκινήσαμε για το σπίτι, ήρθε στο κεφάλι μου ο πρώτος κεραυνός: πάνω στη βιασύνη μου είχα λησμονήσει στο τρένο το χαρτοφύλακά μου. Μέσα σ' αυτόν βρισκόταν ό, τι πιο πολύτιμο έφερνα από την Ευρώπη, το πτυχίο μου. **Αμέσως** έκανα να γυρίσω πίσω, αλλά ήταν αργά. Το τρένο είχε φύγει πια από το σταθμό.

Γράψτε την παράγραφο με βάση την παρακάτω θεματική πρόταση .

**Θεματική πρόταση**: Oι περισσότεροι μαθητές στο Γυμνάσιο έχουν πολύ λίγο ελεύθερο χρόνο.

**Λεπτομέρειες**. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

**Κατακλείδα** . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .







